شه‌فه‌ق نيوز/ وه‌زاره‌ت ته‌ندروستى عراق، ئاشكراى تۆماركردن حاڵه‌تيگ مردن و 66 حاڵه‌ت تويشبوين تازه‌ كرد وه‌ ڤايرۆس كۆرۆنا له‌ ماوه‌ى 24 سه‌عات گوزه‌يشت.
وه‌زاره‌ته‌گه‌ له‌ به‌ياننامه‌يگ ئه‌را شه‌فه‌ق نيوز وت: ئه‌و حاڵه‌ته‌يل تويشبوين تازه‌ وه‌ى جووره‌ دابه‌ش كريانه‌: به‌غدا/ ره‌سافه‌ 16، به‌غدا/ كه‌رخ 11، شار پزيشكى 8، كه‌ربه‌لاى پيرووز 3، به‌سره‌ 17، واست 1، كه‌ركوك 1، موسه‌نا 1، هه‌ولێر 6، سه‌ڵاحه‌دين 2.
به‌ياننامه‌گه‌ باس له‌وه‌يش كرد حاڵه‌ت مردنه‌گه‌ له‌ به‌غدا/ ره‌سافه‌ تۆمار كرياگه‌، يه‌يش له‌وه‌خيگ 59 كه‌سيش له‌و ڤايرۆسه‌ خاسه‌وبوينه‌ وه‌ى جووره‌: به‌غدا/ ره‌سلفه‌ 32، نه‌جه‌ف پيرووز 7، به‌سره‌ 13، واست 1، موسه‌نا 4، زيقار 2.
